Soetgoed | Health24
Posted by: Mandy | 2010/08/18
Ek wil net asb weet wat is fout as mens die heeltyd net soetgoed wil eet. Ek raak nie eers meer versadig van kos nie. Ek het omtrent 25 kg wat ek moet verloor en ek weet nie hoe gaan ek dit reg kry nie want ek bly net honger en dink heeltyd aan kos. Help asb!
Daar is verskeie redes hoekom mense verslaaf raak aan soet kosse: 1) Die soet smaak is die mees dominante smaak wat ons kan gewaar; 2) Mense leer die gewoonte aan om soet kosse te eet; 3) Soet kosse word van kleins af gebruik as vertroosting en wanneer mens dan volwasse is, bly die assosiasie dat soet kos jou kan 'troos' (sielkundige prikkel); 4) Lae serotonienvlakke in die brein wat mens laat depressief voel, word verhoog deur koolhidrate en suiker (soort van self-medikasie); 5)As jou dieet te min koolhidrate bevat om aan jou energiebehoeftes te voorsien, sal jy konstant wil soet kosse eet. Ek sal voorstel dat jy 'n lae-vet, lae-glisemiese indeks (GI) dieet en oefening gebruik om die 25 kg te verloor. Omdat hierdie dieet aanvanklik bietjie moeilik is om toe te pas, raai ek aan dat jy 'n geregistreerde dieetkundige spreek Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind.